CELEX: 52007PC0204
Language: ro
Date: 2007-04-24
Title: Propunere de decizie a Consiliului de modificare a anexei I la Actul de aderare a Bulgariei şi României

COMISIA COMUNITĂŢILOR EUROPENE

                                            Bruxelles, 24.4.2007
                                            COM(2007) 204 final

                                Propunere de

                        DECIZIE A CONSILIULUI

     de modificare a anexei I la Actul de aderare a Bulgariei şi României

                           (prezentată de Comisie)

RO                                                                          RO
 ---pagebreak---                                      EXPUNERE DE MOTIVE

     Articolul 3 alineatul (3) din Actul de aderare prevede că Bulgaria şi România aderă la
     convenţiile şi protocoalele încheiate între statele membre, enumerate în anexa I.

     Lista include Convenţia din 19 iunie 1980 privind legea aplicabilă obligaţiilor contractuale
     deschisă spre semnare la Roma la 19 iunie 1980, Convenţia încheiată la 10 aprilie 1984
     privind aderarea Republicii Elene la Convenţia privind legea aplicabilă obligaţiilor
     contractuale, deschisă spre semnare la Roma la 19 iunie 1980, primul Protocol încheiat la 19
     decembrie 1988 privind interpretarea de către Curtea de Justiţie a Comunităţilor Europene a
     Convenţiei privind legea aplicabilă obligaţiilor contractuale, deschisă spre semnare la Roma
     la 19 iunie 1980, al doilea Protocol încheiat la 19 decembrie 1988 privind învestirea Curţii de
     Justiţie a Comunităţilor Europene cu anumite competenţe de interpretare a Convenţiei privind
     legea aplicabilă obligaţiilor contractuale, deschisă spre semnare la Roma la 19 iunie 1980,
     Convenţia încheiată la 18 mai 1992 privind aderarea Regatului Spaniei şi a Republicii
     Portugheze la Convenţia privind legea aplicabilă obligaţiilor contractuale, deschisă spre
     semnare la Roma la 19 iunie 1980, Convenţia încheiată la 29 noiembrie 1996 privind aderarea
     Republicii Austria, a Republicii Finlanda şi a Regatului Suediei la Convenţia privind legea
     aplicabilă obligaţiilor contractuale, deschisă spre semnare la Roma la 19 iunie 1980, precum
     şi la primul şi al doilea Protocol privind interpretarea acesteia de către Curtea de Justiţie.

     În perioada anterioară aderării Bulgariei şi României la Uniunea Europeană, statele membre
     au semnat la 14 aprilie 2005 o Convenţie privind aderarea Republicii Cehe, a Republicii
     Estonia, a Republicii Cipru, a Republicii Letonia, a Republicii Lituania, a Republicii Ungaria,
     a Republicii Malta, a Republicii Polone, a Republicii Slovenia şi a Republicii Slovace la
     Convenţia privind legea aplicabilă obligaţiilor contractuale, deschisă spre semnare la Roma la
     19 iunie 1980 şi la primul şi al doilea Protocol privind interpretarea acesteia de către Curtea
     de Justiţie.

     Prin urmare, este necesară aderarea Bulgariei şi a României la Convenţia încheiată la 19 iunie
     1980 privind legea aplicabilă obligaţiilor contractuale, astfel cum a fost modificată prin
     Convenţia încheiată la 14 aprilie 2005. În acest scop, convenţia menţionată anterior ar trebui
     adăugată în anexa I la Actul de aderare.

RO                                                 2                                                   RO
 ---pagebreak---                                               Propunere de

                                         DECIZIE A CONSILIULUI

                 de modificare a anexei I la Actul de aderare a Bulgariei şi României

     CONSILIUL UNIUNII EUROPENE,

     având în vedere Tratatul privind Uniunea Europeană,

     având în vedere Tratatul de instituire a Comunităţii Europene,

     având în vedere Actul de aderare a Bulgariei şi a României, în special articolul 3 alineatul (6),

     având în vedere propunerea Comisiei1,

     întrucât:

     (1)    Articolul 3 alineatul (3) din Actul de aderare din 2005 prevede că Bulgaria şi România
            aderă la convenţiile şi protocoalele enumerate în anexa I, încheiate între statele
            membre.

     (2)    În perioada anterioară aderării Bulgariei şi României la Uniunea Europeană, statele
            membre au semnat la 14 aprilie 2005 o Convenţie privind aderarea Republicii Cehe, a
            Republicii Estonia, a Republicii Cipru, a Republicii Letonia, a Republicii Lituania, a
            Republicii Ungaria, a Republicii Malta, a Republicii Polone, a Republicii Slovenia şi a
            Republicii Slovace la Convenţia privind legea aplicabilă obligaţiilor contractuale,
            deschisă spre semnare la Roma la 19 iunie 1980 şi la primul şi al doilea Protocol
            privind interpretarea acesteia de către Curtea de Justiţie a Comunităţilor Europene2.

     (3)    Este necesară aderarea Bulgariei şi a României la Convenţia privind legea aplicabilă
            obligaţiilor contractuale, deschisă spre semnare la Roma la 19 iunie 1980 şi la primul
            şi la al doilea Protocol privind interpretarea acesteia de către Curtea de Justiţie a
            Comunităţilor Europene astfel cum au fost modificate acestea prin Convenţia din 14
            aprilie 2005. În acest scop, convenţia menţionată anterior ar trebui adăugată în anexa I
            la Actul de aderare din 2005,

     DECIDE:

                                                Articolul 1

     Anexa I la Actul de aderare din 2005 se modifică după cum urmează:

     1
             JO C […], […], p. […].
     2
             JO C 169, 8.7.2005, p. 1.

RO                                                   3                                                   RO
 ---pagebreak---      La punctul 1 se adaugă următoarea liniuţă:

     «      Convenţia privind aderarea Republicii Cehe, a Republicii Estonia, a Republicii Cipru,
     a Republicii Letonia, a Republicii Lituania, a Republicii Ungaria, a Republicii Malta, a
     Republicii Polone, a Republicii Slovenia şi a Republicii Slovace la Convenţia privind legea
     aplicabilă obligaţiilor contractuale, deschisă spre semnare la Roma la 19 iunie 1980 şi la
     primul şi la al doilea Protocol privind interpretarea acesteia de către Curtea de Justiţie a
     Comunităţilor Europene (JO C 169, 8.7.2005, p. 1). »

                                              Articolul 2

     Prezenta decizie intră în vigoare în ziua următoare publicării în Jurnalul Oficial al Uniunii
     Europene.

     Adoptată la Bruxelles, […]

                                                  Pentru Consiliu
                                                  Preşedintele
                                                  […]

RO                                                  4                                                RO